gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl ast gl gl gl gl gl gl gl gl ja en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Xunta aproba un novo plan de Vivenda que beneficiará a 50 mil familias
Martes, terza feira, 27 de setembro de 2022
Sinalan que suporá o investimento de máis de 400 millóns de euros e contempla axudas de dous mil euros para mercar o primeiro piso.
Tags: axudas Consello da Xunta convenio Plan de Vivenda vivenda Xunta
O Consello da Xunta desta semana aprobou o convenio entre co Ministerio de Vivenda, que beneficiará, segundo o Goberno, a máis de 50 mil familias.Con este novo Plan de Vivenda destinaranse máis de 400 millóns de euros, dos cales o Ministerio de Vivenda achegará máis de 271 millóns e ao Goberno máis de 130 millóns de euros.Os obxectivos -até 2012-, implicarán un total de 50.755 actuacións en materia de vivenda, fronte aos 32.396 do ciclo anterior, o que supón un incremento do 56,67%, sinalan dende a Xunta. Beneficiará, contan dende o Goberno, a 50 mil familias, creará 40 mil postos de traballo.
O convenio prevé a promoción de perto de 14 mil vivendas protexidas de nova contracción; axudas para a adquisición daquelas vivendas que leven un ano baleiras -dende o outorgamento de licenzas de primeira ocupación, e sempre que o promotor decida cualificalas como vivendas de protección autonómica-; e a posibilidade de cualificar como protexida unha soa vivenda nunha edificio de pisos libres, ademais da cualificación de edificios completos ou plantas enteiras.
Así mesmo, o plan prevé actuacións de rehabilitación, tanto en áreas de rehabilitación integral (ARIS) como en áreas de renovación urbana (ARUS), erradicación do chabolismo e axudas Renove, destinadas a mellorar a eficiencia enerxética, a hixiene, saúde e protección do ambiente nos edificios e vivendas, e a utilización de enerxías renovables. En total os diferentes programas de rehabilitación prevén 29.025 actuacións no conxunto do plan.
Axudas de dous mil euros para a primeira vivenda mercada
Os adquirentes de vivendas ao abeiro do Plan 2009-2012 poderán beneficiarse de axudas para a adquisición de vivendas protexidas de nova construción e de vivendas usadas, así como para a promoción de vivendas para uso propio. O proxecto tamén recolle a concesión de dous mil euros acumulábeis para todas aquelas persoas que merquen, por vez primeira, unha vivenda.
Tamén terán subvencións os menores de 35 anos e os maiores de 65, familias numerosas, familias monoparentais con fillos, familias con ingresos que non superen 2,5 veces o indicador público de renda de efectos múltiples (IPREM), as mulleres vítimas da violencia de xénero, as vítimas do terrorismo e persoas dependentes ou con discapacidades recoñecidas e as familias que as teñen ao seu cargo.
Como novidade, o Plan de Vivenda inclúe axudas directas a afectados por situacións catastróficas e persoas separadas ou divorciadas que estean ao día no pagamento das pensións alimenticias ou compensatorias, se é o caso. Así mesmo, a Xunta de Galicia establece unha axuda especial para emigrantes retornados e chabolistas.
O convenio deberá ser asinado polo Instituto Galego da Vivenda e Solo e o Ministerio de Vivenda. Posteriormente a Xunta de Galicia aprobará e publicará, no Diario Oficial de Galicia, o decreto que establecerá a aplicación do Plan de Vivenda en Galicia. As axudas do dito plan poderán solicitarse a partir da entrada en vigor do dito decreto.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto